TARYBOS REGLAMENTAS (EB, EURATOMAS) Nr. 1785/2004
2004 m. spalio 5 d.
nustatantis trečiosiose šalyse dirbančių Europos Bendrijų pareigūnų atlyginimams nuo 2004 m. sausio 1 d. taikomus korekcinius koeficientus
EUROPOS SĄJUNGOS TARYBA,
atsižvelgdama į Europos bendrijos steigimo sutartį,
atsižvelgdama į Europos atominės energijos bendrijos steigimo sutartį,
atsižvelgdama į Europos Bendrijų pareigūnų tarnybos nuostatus ir kitų tarnautojų įdarbinimo sąlygas, nustatytas Reglamentu (EEB, Euratomas, EAPB) Nr. 259/68 (1), ypač į jo X priedo 13 straipsnio pirmąją pastraipą,
atsižvelgdama į Komisijos pasiūlymą,
kadangi:
(1)
Reikėtų atsižvelgti į šalių, esančių už Bendrijos ribų, pragyvenimo lygio pokyčius ir atitinkamai nustatyti korekcinius koeficientus, taikomus nuo 2004 m. sausio 1 d. atlyginimams, kurie yra išmokami paskyrimo šalies valiuta trečiosiose šalyse paskirtiems dirbti pareigūnams.
(2)
Korekciniai koeficientai, kuriuos taikant atlyginimai yra išmokėti remiantis Reglamentu (EB, Euratomas) Nr. 64/2004 (2), nustatančiu nuo 2003 m. liepos 1 d. taikomus korekcinius koeficientus, gali nulemti atgaline data taikomą atlyginimų padidinimą arba sumažinimą.
(3)
Tuo atveju, kai dėl naujų korekcinių koeficientų atlyginimas padidėja, reikėtų numatyti išmokėjimą atgaline data.
(4)
Turėtų būti numatytas sumų, permokėtų tuo atveju, kai dėl naujų korekcinių koeficientų atlyginimas sumažėja, susigrąžinimas už laikotarpį nuo 2004 m. sausio 1 d. iki šio reglamento įsigaliojimo dienos.
(5)
Reikėtų numatyti, kad minėtas susigrąžinimas apima ne ilgesnį kaip šešerių mėnesių laikotarpį iki korekcinius koeficientus nustatančio sprendimo priėmimo, o permokėta suma galėtų būti grąžinama dalimis per ne ilgesnį kaip dvylikos mėnesių laikotarpį nuo to sprendimo priėmimo, kaip ir taikant korekcinius koeficientus Europos Bendrijų pareigūnų ir kitų tarnautojų atlyginimams ir pensijoms Europos bendrijoje,
PRIĖMĖ ŠĮ REGLAMENTĄ:
1 straipsnis
Nuo 2004 m. sausio 1 d. korekciniai koeficientai, taikomi trečiosiose šalyse dirbančių Europos Bendrijų pareigūnų atlyginimams, išmokamiems paskyrimo šalių valiuta, yra nustatyti priede.
Šie atlyginimai apskaičiuojami pagal ankstesnio mėnesio, nei pirmoje pastraipoje nurodyta data, valiutos keitimo kursus, naudojamus Europos Sąjungos bendrojo biudžeto vykdymui.
2 straipsnis
1. Tuo atveju, kai dėl priede nurodytų korekcinių koeficientų atlyginimai padidėja, institucijos išmokėjimus vykdo atgaline data.
2. Tuo atveju, kai dėl priede nurodytų korekcinių koeficientų atlyginimai sumažėja, institucijos atgaline data vykdo permokėtų sumų susigrąžinimą už laikotarpį nuo 2004 m. sausio 1 d. iki šio reglamento įsigaliojimo datos.
Patikslinimai atgaline data, susiję su permokėtų sumų susigrąžinimu, apima ne ilgesnį kaip šešerių mėnesių laikotarpį iki šio reglamento įsigaliojimo datos. Permokėta suma grąžinama per ne ilgesnį kaip dvylikos mėnesių laikotarpį nuo minėtos datos.
3 straipsnis
Šis reglamentas įsigalioja jo paskelbimo Europos Sąjungos oficialiajame leidinyje dieną.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2004 m. spalio 5 d.